L staan vir Lees (Toeka-Tokkel se April-uitdaging > my alfabet van dankbaarheid | Tannie Frannie
L staan vir Lees (Toeka-Tokkel se April-uitdaging > my alfabet van dankbaarheid	14
Posted by Tannie Frannie in Uncategorized	≈ 8 Kommentaar
Van “The Fairies’ Lamplighter” op agtjarige ouderdom tot by “In stede van die liefde” deur Etienne van Heerden ʼn leeftyd later, was lees nog altyd vir my ʼn vreugde. Iemand wat lees, kan net nooit verveeld wees nie. Dit maak my bly om te hoor van kinders wat lees – kyk gerus hoe skryf Lomi daaroor.
My smaak is eklekties – Karel Schoeman, John Steinbeck, Nora Roberts, Pat Conroy, Terry Pratchett, Annelie Botes – maar ek’s bevrees dis alles fiksie. Het al baie gewonder oor dié voorkeur, want lees sluk baie ure in en wat is die nut van al daardie tyd dan as dit net om stories gaan? Tog kan stories mens so ʼn helder blik op die werklikheid rondom jou gee.
Die afgelope paar dae lees ek Deon Meyer se “Kobra”, wat in 2013 by Human & Rousseau verskyn het – ek moes wag tot dit in die bib beskikbaar was. Het hom eenkeer hoor praat oor sy skryfwerk en hom sommer liefgekry oor sy eerlike nederigheid. Mens kan nie sy boeke neersit nie, al is die detail soms ontstellend, soos dit maar gaan met aksieverhale.
In “Kobra” is daar ʼn toneeltjie waarin die skrywer se liefde vir Suid-Afrika en al sy mense ʼn verwondering in my hart laat blom het. Bennie Griessel, speurder, praat met sy kollegas:
“We are the police. We enforce the law, the one that says if you kill someone, you have to pay. That is what I want to do: catch them, and make them pay. It is the only thing I can do. It is the only difference I can make. And I just think…” en hy wonder, waar kom dié kak vandaan wat hy nou gaan sê, maar hy sê dit, met die volle verwagting dat Cupido hardop vir hom gaan lag: “If we all…If everybody in this country can just try to make a difference, then everything will be O.K.”
Net die groot bieryskas in die hoek se motor is hoorbaar.
Hy weet hy het nou net ʼn krater van homself gemaak.
Tot Mbali sê: “Bennie, that was beautiful.”
En Bones knik instemmend, en Zola Nyathi het ʼn klein glimlaggie op sy gewoonlik onpeilbare gesig.
8 thoughts on “L staan vir Lees (Toeka-Tokkel se April-uitdaging > my alfabet van dankbaarheid”	HesterLeyNel said:	April 15, 2016 om 7:54 vm	Jy het my so pas oorreed om Deon Meyer se boeke te lees. Ek gaan ook een haal by ons klein bibliotekie, net môre. Ek dink om te lees, is seker iets wat alle bloggers in gemeen het en ek hou ook van fiksie – ek lees om te ontspan. As ek wil weet wat op die nuus en met wêreldgebeure aangaan, spring ek op die internet of lees my koerant.
Tannie Frannie said:	April 15, 2016 om 2:53 nm	Jongie, nou is ek bekommerd. Daar is baie geweld in sy boeke – ek lees agter die karakter Bennie Griessel aan, wat nie in al die boeke verskyn nie. Kyk op sy webwerf, dit gee ‘n puik beeld van sy werk: http://www.deonmeyer.com
HesterLeyNel said:	April 15, 2016 om 4:01 nm	Ek is gewoond aan geweld – ek hou van speur- en moordverhale; dis goeie ontlading!
Terug pieng: Blogging from A-Z: Letter M – I scrap 2
nowathome said:	April 15, 2016 om 2:57 nm	Ek is mal oor lees en lees gewoonlik net Engelse boeke. My suster gee my toe ‘n Deon Meyer boek en ek het dit oneindig geniet om dit te lees!
Tannie Frannie said:	April 15, 2016 om 3:19 nm	Hy is ‘n meesterverteller.
Jacqueb said:	April 18, 2016 om 3:42 nm	Oe, moenie jouself oor die kop slaan omdat jy net wil fiksie lees nie. Die alledaagse lewe is hartseer-, bedruk-, frustrerend-, of vervelig genoeg dat ‘n mens nie leestyd ook nog in soortgelykheid begrawe wil wees nie. Enige Deon Meyer kan ek nie neersit nie. Noodsaaklikhede soos kosmaak vir gesinslede skuif baie laag op die prioriteitslysie wanneer ek een in die hande kry. Geniet dit baie!